text: Преди 15 години беше немислимо да спрем терапията на пациент с онкохематологично заболяване
  Проф. д-р Жанет Грудева:
  Вторник, 24 Септември 2019 | 15:56:25 Елена Цветкова Вторник, 24 Септември 2019 | 15:56:25 Елена Цветкова
  Проф. д-р Жанет Грудева е специалист по вътрешни болести, клинична хематология и медицинска онкология. Има над 150 публикации в научни издания. Ръководи клиниката по клинична хематология в УМБАЛ "Св. Георги" в Пловдив и е Главен координ
  - Проф. Грудева, какви са пробивите в лечението на онкохематологичните заболявания?
  - Постигнатото от световната хематология в последните 15 години е наистина впечатляващо. С таргетните терапии настъпиха сериозни постижения при лечение на основните групи онкохематологични заболявания. Иновациите на науката бързо влязоха и в клиничната практика.
  - Каква е 10-годишната преживяемост на хората с хронична миелоидна левкемия?
  - През 1982 г. само 8 от 100 пациенти с това заболяване са постигали 10-годишна преживяемост. Сега цифрите са обърнати – от 100 пациенти само 8 нямат 10-годишна преживяемост.
  - Има ли и какви са нерешените проблеми в хематологията?
  - Все още има какво да се желае при лечението на острите миелоидни левкемии в световен аспект.
  - Има ли иновации в други области на хематологията?
  - Досега говорих само за малигнената хематология (онкохематологията), но хематологията включва и доброкачествени (бенигнени) заболявания като вродените коагулопатии (нарушения в кръвосъсирването), по-специално хемофилиите. Например при хемофилия А има вроден дефект и не се произвежда достатъчно кръвосъсирващ фактор 8. Този дефект се компенсира с внасяне на съответния фактор – плазмен, рекомбинантен, с удължен ефект. Това са етапи от развитието на терапията при хемофилия А, но базисният принцип на лечението не е променян. Сега обаче настъпи радикална промяна чрез създаване на медикамент с нов механизъм на действие. Касае се за двукомпонентно моноклонално антитяло, което байпасира проблемното място във веригата на хемостазата. По този начин дефектното звено се преодолява. Т.е. иновации се правят не само в онкохематологията, а и при бенигнената хематология.
  - Работи ли се с този нов медикамент в България?
  - Нужно е малко време, за да може медикаментът да се прилага и в българската клинична практика. Но той е одобрен от Американската агенция по лекарствата и храните (FDA) и Европейската медицинска агенция (ЕМА). Понастоящем е в процедура за реимбурсация и в нашата страна.
  - Каква е целта на професионална среща "Хематология – успехи и предизвикателства" на 27 септември и кроса на пациенти на следващия ден?
  - Тази инициатива съществува от около четири години и цели да даде актуална информация за хематологичните заболявания. Провежда се веднъж в годината през септември, като на следващия ден винаги има крос на Гребната база в Пловдив. Организатори са Клиниката по клинична хематология и Клиниката по медицинска онкология на университетската болница "Св. Георги" с участието на Медицинския университет в Пловдив и голяма община Пловдив. Винаги се радваме на партньорството на фондация "Спри рака". За първи път тази година направихме малко издание на кампанията и през април. Тогава поставихме акцент не толкова върху медицинската част, а на парамедицинската – психорехабилитацията и грижата за пациентите. Обърнахме също внимание и на начина, по който медиите отразяват нашите успехи в профилактиката, диагностиката и лечението на хематологичните заболявания. На медицинската конференция на 27 септември сме предвидили отново модул за медии и пациентски организации. А презентациите на хематолозите ще са посветени на най-новите терапевтични възможности.
  Wy*L
  от чужбина 24.09.2019 23:44:31
  Страхотна мадама и специалист е колежката!За пръв път титлите проф.д-р звучат като афродизиак.Поздравления!